«Հրապարակ». «Կլինի դա քաղաքական, թե ոչ քաղաքական, բայց միջամտության հիմքեր կան։ Կսպասեմ նաեւ դատավորի կողմից մեկնաբանություններին, միեւնույն ժամանակ նաեւ քննարկման մեջ է Ազգային անվտանգության ծառայության տնօրենի մասնակցությունը քննչական մարմինների գործունեությանը, որոշակիորեն պետք է անկախ գործեն։ Նիկոլ Փաշինյանի անունից որոշակի պնդումներն են խնդիր առաջացնում։ Բավականի պրոբլեմատիկ եւ խնդրահարույց ձայնագրություն է։ Կօգտագործե՞նք, թե՞ չէ, պետք է սպասենք զարգացումներին, որովհետեւ ոնց հասկանում եմ պարոն Փաշինյանն ա ունեցել «լայվ», ես հույս ունեմ, որ նման ձայնագրությունից հետո երկուսն էլ պետք է հրաժարական տան, կամ երկուսի պաշտոնավարումը ժամանակավորապես կասեցվի, մինչեւ ծառայողական քննությունը կպարզի հանգամանքները, բայց տեսնենք ինչ զարգացում կունենա, որովհետեւ նման մոտեցումով քրեական գործ վարելը ընդունելի չէ»։ Այս մասին «Հրապարակ»-ի հետ զրույցում ասաց երկրորդ նախագահ Ռոբերտ Քոչարյանի պաշտպաններից Արամ Օրբելյանը՝ անդրադառնալով ՀՔԾ պետի եւ ԱԱԾ տնօրենի հեռախոսային խոսակցության սկանդալային գաղտնալսմանը։